《贾傅祠》
明代·徐学谟

一疏危明主，千秋怨未平。
湘累如有待，宣室竟无成。
夜雨湖南草，春风江上城。
可怜卑湿地，还复祀先生。

作者简介：（1522—1593）明苏州府嘉定人，字叔明，一字子言，号太室山人。嘉靖二十九年进士，授兵部主事。后为荆州知府，景恭王之藩德安，欲夺城北沙市地，学谟力抗不予，为王所劾。下抚按逮问，改官。荆人遂称沙市为徐市。万历中，累迁右副都御史，官至礼部尚书。有《世庙识馀录》、《万历湖广总志》等。